google/wiki40b huggingface dataset:
चषक

चषक एक विशेष प्रकार का प्याला होता है जिस से मदिरा या अन्य द्रवों को पिया जाता है। इसमें अक्सर बीच में एक तंग गर्दन होती है और नीचे एक चौड़ा हिस्सा होता है जिसपर इसे टिकाया जाता है। अन्य भाषाओं में यह "गॉब्लेट" (अंग्रेज़ी), "साग़र" (अरबी व फ़ारसी), "चैलिस" (कई यूरोपीय भाषाएँ) के नाम से जाना जाता है।
भौतिक अनुसंधान प्रयोगशाला

भौतिक अनुसंधान प्रयोगशाला (Physical Research Laboratory (PRL)) भारत सरकार के अंतरिक्ष विभाग के अन्तर्गत एक अनुसंधान संस्थान है। यहाँ अंतरिक्ष एवं इससे सम्बन्धित विज्ञानों पर अनुसंधान किया जाता है। इसकी स्थापना १९४७ में विक्रम साराभाई ने की थी। यहाँ भौतिकी, अन्तरिक्ष एवं वायुमण्डलीय विज्ञान, खगोल विज्ञान, खगोल भौतिकी, ग्रहीय एवं भूविज्ञान के चुनिन्दा क्षेत्रों में मूलभूत अनुसन्धान किया जाता है।
जून 2018 में, भौतिक अनुसन्धान प्रयोगशाला के वैज्ञानिकों ने पृथ्वी से 600 प्रकाश वर्ष दूर स्थित हमारे सौर मंडल से बाहर के एक ग्रह ईपीआईसी 211945201 बी या 2के-236बी की खोज की। bhartiya Antariksh anusandhan ke chetra me success iske establishment ke bad mili thi
जयंत चौधरी

राजनीतिक जीवन

जयंत चौधरी वर्तमान में राष्ट्रीय लोक दल के उपाध्यक्ष हैं। इसके साथ ही वो 2017 से उत्तर प्रदेश के मुख्यमंत्री पद की दौड में भी हैं।
उपबौना तारा

उपबौना तारा ऐसा तारा होता है जो मुख्य अनुक्रम के बौने तारों से तो धीमी चमक रखता हो। यर्कीज़ वर्णक्रम श्रेणीकरण में इसकी चमक की श्रेणी "VI" होती है। इनका निरपेक्ष कांतिमान (चमक) -१.५ से -२ मैग्निट्यूड का होता है।

अन्य भाषाओँ में

"उपबौने तारे" को अंग्रेज़ी में "सबड्वार्फ़ स्टार" (subdwarf star) कहा जाता है।

ठन्डे उपबौने तारे

मुख्य अनुक्रम के आम बौने तारों की तरह, ठन्डे उपबौने तारे अपनी उर्जा हाइड्रोजन गैस के नाभिकीय संलयन (न्यूक्लीयर फ्यूज़न) से बनाते है। इनकी चमक साधारण बौने तारों से कम इसलिए होती है के इनमें बौने तारों से कम धातुएँ होती हैं। तारों के वातावरण में धातुएँ प्रकाश के लिए बाधा बनती हैं जिस से तारे में प्रकाश का अंदरूनी दबाव बढ़ जाता है और तारे को फुलाकर उसे थोड़ा ठंडा कर देता है। उपबौने तारों में कम धातुओं की वजह से ऐसा नहीं होता - यह तारे इसलिए बिना फूले होते हैं जिस से यह ज़्यादा गरम और कम आकार के होते हैं। साधारण बौने तारों की तुलना में इनसे पराबैंगनी (अल्ट्रावायोलॅट) प्रकाश भी अधिक निकलता है।
सिडनी बार्न्स

सिडनी फ्रांसिस बार्न्स (अंग्रेज़ी: Sydney Francis Barnes; 19 अप्रैल 1873 - 26 दिसंबर 1967) स्टैफ़र्डशायर से अंग्रेज क्रिकेटर थे जिन्होंने वारविकशायर काउंटी क्रिकेट क्लब और लैंकाशिर काउंटी क्रिकेट क्लब की तरफ से प्रथम श्रेणी क्रिकेट और 1901 से 1914 तक इंग्लैंड के लिये टेस्ट क्रिकेट खेला। सिडनी को क्रिकेट के महानतम गेंदबाजों में से एक माना जाता है। वह मध्यम तेज गेंदबाज़ी किया करते थे जिसमें वो गेंद स्पिन भी कर लिया करते थे।
टेस्ट क्रिकेट में बार्न्स ने 27 मैच में 16.43 की औसत से 189 विकेट लिये। 1913-14 में दक्षिण अफ्रीका के खिलाफ अपने अंतिम टेस्ट सीरीज में उन्होंने विश्व सीरीज रिकॉर्ड 49 विकेट लिये। ये एक टेस्ट श्रृंखला में लिये गए आज तक सबसे ज्यादा विकेट हैं। 1963 में विज्डन क्रिकेटर्स अल्मनाक ने बार्न्स को अपने "विजडन सदी के छह दिग्गज" में से एक के रूप में अपने सौवें संस्करण में नामित किया था। 2009 में उन्हें आईसीसी क्रिकेट हॉल ऑफ फेम में शामिल किया गाया।
हर‌ियाली तीज

पर्व की मुख़्य रस्म

इस उत्सव को हम मेंहदी रस्म भी कह सकते हैं क्योंकि इस दिन महिलाये अपने हाथों, कलाइयों और पैरों आदि पर विभिन्न कलात्मक रीति से मेंहदी रचाती हैं। इसलिए हम इसे मेहंदी पर्व भी कह सकते हैं।इस दिन सुहागिन महिलाएं मेहँदी रचाने के पश्चात् अपने कुल की बुजुर्ग महिलाओं से आशीर्वाद लेना भी एक परम्परा है।

उत्सव में सहभागिता

इस उत्सव में कुमारी कन्याओं से लेकर विवाहित युवा और वृद्ध महिलाएं सम्मिलित होती हैं। नव विवाहित युवतियां प्रथम सावन में मायके आकर इस हरियाली तीज में सम्मिलित होने की परम्परा है।
हर‌ियाली तीज के द‌िन सुहागन स्‍त्र‌ियां हरे रंग का श्रृंगार करती हैं। इसके पीछे धार्म‌िक कारण के साथ ही वैज्ञान‌िक कारण भी शाम‌िल है। मेंहदी सुहाग का प्रतीक चिन्ह माना जाता है। इसलिए महिलाएं सुहाग पर्व में मेंहदी जरूर लगाती है। इसकी शीतल तासीर प्रेम और उमंग को संतुलन प्रदान करने का भी काम करती है। ऐसा माना जाता है कि सावन में काम की भावना बढ़ जाती है। मेंहदी इस भावना को नियंत्रित करता है। हरियाली तीज का नियम है कि क्रोध को मन में नहीं आने दें। मेंहदी का औषधीय गुण इसमें महिलाओं की मदद करता है।इस व्रत में सास और बड़े नई दुल्हन को वस्‍त्र, हरी चूड़‌ियां, श्रृंगार सामग्री और म‌िठाइयां भेंट करती हैं। इनका उद्देश्य होता है दुल्हन का श्रृंगार और सुहाग हमेशा बना रहे और वंश की वृद्ध‌ि हो।

पौराणिक महत्व

कहा जाता है कि इस दिन माता पार्वती सैकड़ों वर्षों की साधना के पश्चात् भगवान् शिव से मिली थीं। यह भी कहा जाता है कि माता पार्वती ने भगवान शिव को पति रूप में पाने के लिए १०७ बार जन्म लिया फिर भी माता को पति के रूप में शिव प्राप्त न हो सके। १०८ वीं बार माता पार्वती ने जब जन्म लिया तब श्रावण मास की शुक्ल पक्ष तृतीय को भगवन शिव पति रूप में प्राप हो सके। तभी से इस व्रत का प्रारम्भ हुआ। इस अवसर पर जो सुहागन महिलाएं सोलह श्रृंगार करके शिव -पार्वती की पूजा करती हैं उनका सुहाग लम्बी अवधि तक बना रहता है।साथ ही देवी पार्वती के कहने पर श‌िव जी ने आशीर्वाद द‌िया क‌ि जो भी कुंवारी कन्या इस व्रत को रखेगी और श‌िव पार्वती की पूजा करेगी उनके व‌िवाह में आने वाली बाधाएं दूर होंगी साथ ही योग्य वर की प्राप्त‌ि होगी। सुहागन स्‍त्र‌ियों को इस व्रत से सौभाग्य की प्राप्त‌ि होगी और लंबे समय तक पत‌ि के साथ वैवाह‌िक जीवन का सुख प्राप्त करेगी। इसल‌िए कुंवारी और सुहागन दोनों ही इस व्रत का रखती हैं।

पर्व का मुख्य केंद्र

हरियाली तीज का उत्सव भारत के अनेक भागों में मनाया जाता है , परन्तु राजस्थान में विशेषकर जयपुर में इसका विशेष महत्त्व है।
एमाइल नाइट्रेट

एमाइल नाइट्रेट एक कार्बनिक यौगिक है।
आषाढ शुक्ल त्रयोदशी

आषाढ शुक्ल त्रयोदशी भारतीय पंचांग  के अनुसार चतुर्थ माह की तेरहवी तिथि है, वर्षान्त में अभी २५७ तिथियाँ अवशिष्ट हैं।
मुक्तचक्र

यांत्रिक प्रौद्योगिकी एवं आटोमोबाइल इंजीनियरिंग में मुक्तचक्र या फ्रीह्वील (Freewheel) या "ओवररनिंग क्लच" एक युक्ति है जो चालक शाफ्ट (driveshaft) को चालित-शाफ्ट (driven shaft) से उस दशा में अलग कर देता है जब चालित शाफ्ट, चालक शाफ्ट की तुलना में अधिक तेजी से घूम रहा हो। कभी-कभी "ओवरड्राइव मेकेनिज्म" को गलती से मुक्तचक्र कह दिया जाता है जबकि यह बिलकुल ही अलग चीज है।
मुक्तचक्र का प्रयोग अधिकांश सायकिलों में किया जाता है।
२५६५ ईसा पूर्व

२५६५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५६५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
प्रत्यावर्ती धारा मोटर

प्रत्यावर्ती धारा से चलने वाली मोटरों को प्रत्यावर्ती धारा मोतर (AC motor) कहते हैं। प्रेरण मोटर और तुल्यकालिक मोटर आदि प्रमुख ए सी मोटरें हैं।
ब्रंटलैण्ड आयोग

ब्रंटलैण्ड आयोग जिसका पूरा नाम पर्यावरण एवं विकास पर संयुक्त राष्ट्र विश्व आयोग (World Commission on Environment and Development) या (WCED) है, १९८३ में संयुक्त राष्ट्र द्वारा नियुक्त एक २१ सदस्यीय आयोग था जिसकी अध्यक्षा नार्वे की पूर्व प्रधानमंत्री ग्रो हर्लेम ब्रंटलैण्ड थीं। इस आयोग ने अपनी रिपोर्ट हमारा साझा भविष्य १९८७ में जारी किया जिसे ब्रंटलैण्ड रिपोर्ट भी कहा जाता है। इसे १९९१ का The Grawemeyer award मिला।
टीपी

टीपी (Tipi, Teepee) उत्तर अमेरिका के ग्रेट प्लेन व प्रेरी क्षेत्रों में बसने वाले अमेरिकी आदिवासी समूहों द्वारा आवास के लिए प्रयोग होने वाले शंकु-आकार के पारम्परिक तम्बुओं को कहते हैं। इनका ढांचा १५ से २० फ़ुट लम्बे खम्बों से बना होता है जिसके इर्द-गिर्द अमेरिकी बायसन की खाल लपेटी जाती है। तम्बू के ऊपर खाल का एक भाग लटका हुआ होता है जो बाहर से वर्षा, हिम और पवन को भीतर आने से तो रोकता है लेकिन अंदर जल रही आग के धुँए को तम्बू से निकास का मार्ग प्रदान करता है।
एमा विल्लिट्स

एमा के. विल्लिट्स (२० सितम्बर,१९८९- ९ अप्रैल १९६५) एक अग्रणी महिला चिकित्सक व सर्जन थे जिन्होंने सैन फ्रांसिस्को में बच्चो के अस्पताल के लिए महत्वपूर्ण भूमिका निभाई थी। ऐसा माना जाता है कि वह संयुक्त राज्य अमेरिका में सर्जरी के विशेषज्ञ होने वाली तीसरी महिला है।

जीवनी

विल्लिट्स का जन्म मेसेडॉन, न्यूयॉर्क में हुआ था जिनेवा से लगभग ७५ किलोमीटर दूर। क्वाकर स्कूल में वह शिक्षित हुई थी। १८९२ में वे शिकागो के महिला मेडिकल कॉलेज में दाखिला लेने के लिए चले गए, जों नॉर्थवेस्टर्न यूनिवर्सिटी द्वारा एफिलिएटेड था। १८९६ में अपनी मेडिकल डिग्री प्राप्त करने के बाद, विल्लिट्स ने शिकागो के महिला अस्पताल में अपनी इंटर्नशिप की। १८९७ में, विल्लिट्स सैन फ्रांसिस्को में बच्चों के अस्पताल (महिलाओं और बच्चों के लिए) में चले गए एक निकासी के रूप में। जब उन्होंने १९०० में अपना आवास पूरा कर लिया, तब उन्होंने फिर अपना निजी प्रैक्टिस करनी शुरू कर दी। १९२१ में वह जनरल सर्जरी विभाग की अध्यक्ष बन गई, १९३४ तक . वह एक सर्जरी विभाग की अध्यक्षता करने वाली संयुक्त राज्य की पहली महिला थी।
१९२६-१९२७ में निर्मित पालो ऑल्टो में विल्लिट्स हाउस, वास्तुकार लियोनेल एच. पीईज़ द्वारा डिजाइन किया गया था।
नरहरि पटेल

नरहरि पटेल, मालवा के गीतकार, लोक संस्कृति के लेखक, कला समीक्षक, वरिष्ठ रंगकर्मी एवं कवि हैं।

जीवनी

मध्यप्रदेश के रतलाम जिले के छोटे से गाँव सैलाना में जन्मे नरहरिजी को विरासत में ही संगीत, नाटक और कविता का संस्कार मिला. सैलाना आज़ादी के पहले एक रियासत रहा है और वहाँ की ककड़ी और कैक्टस गार्डन की पूरी दुनिया में ख्याति है।
नरहरिजी पचास के दशक में इन्दौर आए और यहाँ भी एक ऐसे मोहल्ले में आकर बसे जहाँ उस्ताद अमीर ख़ाँ, सारंगिये उस्त्ताद मुनीर ख़ाँ, तबला नवाज़ अलादिया ख़ाँ और धूलजी ख़ाँ जैसे बेजोड़ फ़नकार रहा करते थे। नरहरिजी कॉलेज के दिनों में ही प्रगतिशील लेखक संघ से जुड़ गए जहाँ रमेश बख़्शी, शरद जोशी, चंद्रकांत देवताले, कृष्णकांत दुबे और रामविलास शर्मा जैसे प्रतिभासम्पन युवाओं की आवाजाही थी। वे बाद में जन नाट्य संघ से भी जुड़े. 1957 में जब आकाशवाणी इन्दौर की शुरूआत हुई तब वे लोक कलाओं के ज्ञाता श्याम परमार की नज़र में आए और अतिथि कलाकार में रूप में इस नये रेडियो स्टेशन से जुड़ गए। बाद में उन्हें सत्येन्द्र शरत, भारतरत्न भार्गव, स्वतंत्रकुमार ओझा और प्रभु जोशी जैसे रचनाशील निर्देशकों के कई नाटकों में अपनी प्रभावी आवाज़ की सेवाएँ देने का मौक़ा मिला. आकाशवाणी इन्दौर के बच्चों के कार्यक्रम, ग्राम सभा और युववाणी कार्यक्रम में भी उनकी सक्रिय हिस्सेदारी रही।
नरहरि पटेल पिचहत्तर पार आकर भी सक्रिय हैं और आज भी लिखने पढ़ने में पूरा समय देते हैं। इन्दौर और पूरे मालवा की सांस्कृतिक सरज़मीन के इस सरलमना व्यक्तित्व को हिन्दी सेवा में संलग्न एक सदी पुरातन संस्था श्री मध्य भारत हिन्दी साहित्य समिति द्वारा श्रीनिवास जोशी सम्मान से 20 फ़रवरी २०१० को नवाज़ा गया।
जगन्नाथ तर्कपंचानन

जगन्नाथ तर्कपंचानन (1694-1807) प्रसिद्ध बंगाली पंडित थे। हुगली (त्रिवेणी) में इनका जन्म हुआ। ये बड़े ही प्रतिभाशाली थे। इनके पांडित्य पर मुग्ध होकर तत्कालीन वर्धमान नरेश तथा मुर्शिदाबाद के नवाब ने इन्हें अनेक पारितोषिक प्रदान किए थे। "विवाद मंगार्णव सेतु" तर्कशास्त्र पर इनका प्रामाणिक ग्रंथ है। कहा जाता है, इन्होंने अनेक ग्रंथों की रचना की लेकिन इस समय रामचरितनाटक के अतिरिक्त कुछ उपलब्ध नहीं है। 113 वर्ष की आयु भोगने के बाद इनकी मृत्यु हुई।
डी नेपोलियन

श्री डी नेपोलियन को भारत सरकार की पंद्रहवीं लोकसभा के मंत्रीमंडल में सामाजिक न्याय एवं सशक्तिकरण राज्यमंत्री में मंत्री बनाया गया है।
पीली क्रांति

पीली क्रांति तिलहन उत्पादन से सम्बन्धित हैं। इसके उत्पादन में आत्मनिर्भरता प्राप्त करने के उद्देश्य से यह योजना प्रारम्भ की गई। तिलहन उतपासन कार्यक्रम में २३ राज्यों के ३३७ जिले शामिल हैं। इस क्रांति के परिणामस्वरुप भारत के खाद्य तेलों और तिलहन उत्पादन में महत्वपूर्ण उपलब्धि प्राप्त की हैं।
सरदार मुहम्मद अरशद खान लगारी

सरदार मुहम्मद अरशद खान लगारी एक राजनीतिज्ञ है पाकिस्तान के राष्ट्रीय विधानसभा में | वह NA-197 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
भारती अचरेकर

जीवनी

वह प्रसिद्ध गायक माणिक वर्मा की बेटी हैं। उनकी बहनें मराठी अभिनेत्री वंदना गुप्ते और गायिका रानी वर्मा हैं। माणिक वर्मा की मृत्यु के बाद रानी वर्मा और वंदना गुप्ते के समर्थन के साथ वह माणिक वर्मा के अशोक हांडे द्वारा किए गए एक प्रोजेक्ट का हिस्सा थीं।
सारा मजूर

बिरजीत सारा मजूर , जन्म 8 मई 1966, एक स्वीडिश भौतिक विज्ञानी, इलेक्ट्रिकल इंजीनियर और व्यवसाय कार्यकारी है। 
सारा मजूर स्टॉकहोम में पली-बढ़ीं और प्लाज्मा भौतिकी में 1989 और 1994 में उपाधि के साथ रॉयल इंस्टीट्यूट ऑफ टेक्नोलॉजी में भाग लिया।  उन्होंने 1995 से एरिक्सन में काम किया है।  वह नवंबर 2012 में अनुसंधान की उपाध्यक्ष और प्रमुख बनीं।    
मजूर को 2007 में रॉयल स्वीडिश एकेडमी ऑफ इंजीनियरिंग साइंसेज के सदस्य के रूप में चुना गया था।  2015 में वह लूलिया  प्रौद्योगिकी विश्वविद्यालय में एक मानद डॉक्टरेट की उपाधि प्राप्त की।
नारायण गोपाल डोंगरे

डॉ० नारायण गोपाल डोंगरे (जन्म : १ जुलाई, १९३९ ) भारत के एक वैज्ञानिक हैं। उन्होंने प्राचीन भारतीय अभिलेखों में स्थित विज्ञान ज्ञान को गणितीय सिद्धान्त व गणना के आधार आधुनिक विज्ञान के समकक्ष सिद्ध किया है। वैशेषिक दर्शन एवं अंशुबोधिनी पर इन्हें विशिष्टता प्राप्त है।

परिचय

डॉ० नारायण गोपाल डोंगरे का जन्म कर्नाटक प्रान्त के उडुपी जनपद स्थित 'नार्कट' नामक ग्राम में गुरुपूर्णिमा, संवत् १९९६ (१ जुलाई, १९३९) को हुआ। ९ माह की अवस्था से ही वाराणसी के स्थायी निवासी हो गये। उन्होने काशी हिन्दू विश्वविद्यालय से भौतिकी में स्नातकोत्तर (१९६०) तक की शिक्षा ग्रहण की। बाल्यकाल में वेदशास्त्रों के अध्ययन की पारिवारिक परंपरा के कारण उनमें संस्कृत भाषा के संस्कार रहे हैं। डॉ० डोंगरे श्री हरिश्चन्द्र स्नातकोत्तर महाविद्यालय, वाराणसी में लगभग ४० वर्ष से प्राध्यापक एवं विभागाध्यक्ष के रूप में जुड़े रहे तथा साह इंडस्ट्रियल रिसर्च इंस्टिच्यूट के निदेशक के रूप में लगभग ३ वर्षों तक कार्य किया है। 'वैशेषिक सिद्धान्तानां गणितीय पद्धत्या: विमर्श: (भारतीय भौतिक शास्त्रम्- Hindu Physics)' पर शोध कार्य के लिये सम्पूर्णानन्द संस्कृत विश्वविद्यालय ने विद्यावारिधि (पी-एच.डी.) की उपाधि (१९७०) प्रदान की। साथ ही उन्होने काशी हिन्दू विश्वविद्यालय, वाराणसी से भी भौतिकी में पी-एच.डी. की उपाधि (१९८५) प्राप्त की है। उनके अनेक सारगर्भित शोध-पत्र राष्ट्रीय व अन्तर्राष्ट्रीय स्तर की प्रतिष्ठित शोध पत्रिकाओं में प्रकाशित हो चुके हैं। उन्होंने अनेक पुस्तकों का लेखन भी किया है। डॉ० नारायण गोपाल डोंगरे ने भौतिकी के अध्ययन एवं अध्यापन के साथ-साथ पूरा जीवन प्राचीन भारतीय अभिलेखों के अध्ययन में व्यतीत किया है जो आगे भी जारी है।
जनमेजय

महाभारत के संदर्भ में

महाभारत में जनमेजय के छः और भाई बताये गये हैं। यह भाई हैं कक्षसेन, उग्रसेन, चित्रसेन, इन्द्रसेन, सुषेण तथा नख्यसेन। महाकाव्य के आरम्भ के पर्वों में जनमेजय की तक्षशिला तथा सर्पराज तक्षक के ऊपर विजय के प्रसंग हैं। सम्राट जनमेजय अपने पिता परीक्षित की मृत्यु के पश्चात् हस्तिनापुर की राजगद्दी पर विराजमान हुये। पौराणिक कथा के अनुसार परीक्षित पाण्डु के एकमात्र वंशज थे। उनको श्रंगी ऋषि ने शाप दिया था कि वह सर्पदंश से मृत्यु को प्राप्त होंगे। ऐसा ही हुआ और सर्पराज तक्षक के ही कारण यह सम्भव हुआ। जनमेजय इस प्रकरण से बहुत आहत हुये। उन्होंने सारे सर्पवंश का समूल नाश करने का निश्चय किया। इसी उद्देश्य से उन्होंने सर्प सत्र या सर्प यज्ञ के आयोजन का निश्चय किया। यह यज्ञ इतना भयंकर था कि विश्व के सारे सर्पों का महाविनाश होने लगा। उस समय एक बाल ऋषि अस्तिक उस यज्ञ परिसर में आये। उनकी माता मानसा एक नाग थीं तथा उनके पिता एक ब्राह्मण थे।

इस संदर्भ में यह बताना उचित होगा कि कुछ जातियों ने तो उनके रीति-रिवाज़ स्वीकार कर लिए किन्तु कुछ ने इससे साफ़ इनकार कर दिया। इन जन-जातियों को आर्य पृथक-पृथक नाम दे देते थे और क्योंकि उस युग में उनकी प्रभुता थी, इस कारण से उनके द्वारा लिखे या बोले गये ग्रन्थों में यही नाम आज भी उजागर होते हैं। आर्यों ने ऐसी जन-जातियों को, जो उनके वश में न आ सके ऐसे नाम दे डाले जिनसे वह स्वयं भयभीत होते हों। उदाहरण के लिए नाग, असुर, दानव इत्यादि। तो यदि जनमेजय नाग वंश का समूल नाश करने जा रहे थे, तो उसका अभिप्राय यह है कि आर्यों की दृष्टि में भारत की कोई जन-जाति, जो उनके वश में नहीं थी और जिसका उन्होंने नाग से नामकरण कर दिया था, उस जन-जाति का विनाश होने जा रहा था। अस्तिक के आग्रह के कारण जनमेजय ने सर्प सत्र या यज्ञ समाप्त कर दिया।

तब वेद व्यास के सबसे प्रिय शिष्य वैशम्पायन वहाँ पधारे। जनमेजय ने उनसे अपने पूर्वजों के बारे में जानकारी लेनी चाही। तब ऋषि वैशम्पायन ने जनमेजय को भरत से लेकर कुरुक्षेत्र युद्ध तक कुरु वंश का सारा वृत्तांत सुनाया। और इसे उग्रश्रव सौती ने भी सुना और नैमिषारण्य में जाकर सारे ऋषि समूह, जिनके प्रमुख शौनक ऋषि थे, को सुनाया।
भारतीय सशस्‍त्र सेनाएँ

परमाणु सिद्धांत

भारतीय सिद्धान्तो(2003) के अनुसार - भारत किसी भी देश पर पहले परमाणु हमला नहीं करेगा परन्तु भारत इसके लिए प्रतिबद्ध नही है।

रक्षा सिद्धांत

भारतीय सशष्त्र सेना की विन्गें स्वयं की खुफ़िया विभागों से सुसज्जित है। जो अपने मे ही दुनिया की उम्दा खुफिया एजंसियों मे से एक हैं।
इग्लेसिया दे सान आन्द्रेस (बेद्रिन्याना)

वास्तुकला

इस गिरजाघर का महत्वपूर्ण अतिरिक्त विस्तार 12 वीं 13 वीं शताब्दी में और फिर 16 वीं में हुआ था। 1916 में अतिरिक्त विस्तार करके यहाँ एक स्कूल के रूप में उपयोग के लिए निर्माण के किया गया था।
आईसीसी वनडे चैम्पियनशिप

ट्रॉफी

आईसीसी वनडे चैम्पियनशिप के शीर्ष पर टीम आईसीसी वनडे चैम्पियनशिप शील्ड से सम्मानित किया गया है। एक 2 सिक्का यूरो की तरह, ढाल सोने के रंग का धातु का एक आंतरिक चक्र सुविधाओं और चांदी के रंग का धातु की एक अंगूठी से घिरा हुआ है। यह पहली बार दिसंबर 2002 में प्रस्तुत किया गया था, जब ऑस्ट्रेलिया के कप्तान रिकी पोंटिंग ट्राफी प्राप्त की।
मेट्रो मनिला (फ़िल्म)

पटकथा

एक बेहतर भविष्य के लिए ऑस्कर रामिरेज़ (जैक मैकपागल) अपने परिवार सहित मैट्रो मनिला चला जाता है। वहाँ जाने के बाद उन्हें नगरीय जीवन का ज्ञान होता है।
बुलबुले

कहानी

इसके कहानी के ज़्यादातर एपिसोड में नबील और उसके दोस्तों का बुरा हाल रहता है। ये कहानी नबील और महमूद की है, जो एक ही अपार्टमेंट में रहते हैं और उनकी जिंदगी आगे बढ़ते जाते है।
भौतिक मॉडल

किसी वस्तु या प्रक्रम के वास्तविक आकार से बड़ा या छोटा आकार की प्रतिकृति उस वस्तु या प्रक्रम की भौतिक प्रतिरूप या भौतिक मॉडल (physical model) कहलाती है। जिस वस्तु का (भौतिक) मॉडल बनाया जाता है उसका वास्तविक आकार बहुत ही छोटा (जैसे-परमाणु) या बहुत बड़ा (जैसे- सौर तंत्र) हो सकता है; अथवा वास्तविक आकार के बजाय उसका लघु आकार का मॉडल बनाकर परीक्षण करना कम खर्चीला हो सकता है।
पहले भौतिक मॉडल का निर्माण बहुत प्रचलित था किन्तु वर्तमान समय में कम्प्यूटर और सिमुलेशन सॉफ्टवेयर की सहायता से गणितीय मॉडल बनाकर सिमुलेशन करना अधिक सस्ता, सरल, सुरक्षित एवं सुविधाजनक हो गया है। भौतिक मॉडल का उपयोग किसी जटिल वस्तु, तन्त्र या प्रक्रिया के देखने (visualization) के लिये भी किया जाता है/था किन्तु आजकल कम्प्यूटर ग्राफिक्स की सहायता से भांति-भांति से और अलग-अलग कोणों से किसी वस्तु के चित्र को देखा और समझा जा सकता है।
हरित क्रांति

हरित क्रांति  सन् १९४०-६० के मध्य कृषि क्षेत्र में हुए शोध विकास, तकनीकि परिवर्तन एवं अन्य कदमों की श्रृंखला को संदर्भित करता है जिसके परिणाम स्वरूप पूरे विश्व में कृषि उत्पादन में अभूतपूर्व वृद्धि हुई। इसने हरित क्रांति के पिता कहे जाने वाले नौरमन बोरलोग के नेतृत्व में संपूर्ण विश्व तथा खासकर विकासशील देशों को खादान्न उत्पादन में आत्मनिर्भर बनाया। उच्च उत्पादक क्षमता वाले प्रसंसाधित बीजों का प्रयोग, आधुनिक उपकरणों का इस्तेमाल, सिंचाई की व्यवस्था, कृत्रिम खादों एवं कीटनाशकों के प्रयोग आदि के कारण संभव हुई इस क्रांति को लाखों लोगों की भुखमरी से रक्षा करने का श्रेय दिया जाता है।
हरित क्रांति का पारिभाषिक शब्द के रूप में सर्वप्रथम प्रयोग १९६८ ई. में 
पूर्व संयुक्त राज्य अंतर्राष्ट्रीय विकास एजेंसी (USAID) के निदेशक विलियम गौड द्वारा किया गया जिन्होंने इस नई तकनीक के प्रभाव को चिन्हित किया।।
भारत के हरित क्रांति के जनक एम.के.स्वामीनाथन जी हैं। ऐसी दिशा में उठाए गए कुछ महत्वपूर्ण कदमों ने सूखा, बाढ़, चक्रवात, आग, तथा बीमारी के लिए फसल बीमा के प्रावधान और किसानों को कम दर पर सुविधाएं प्रदान करने के लिए ग्रामीण बैंक,सहकारी समितियों और बैंकों की स्थापना सम्मिलित थे|किसानों के लाभ के लिए भारत सरकार ने 'किसान क्रेडिट कार्ड' और 'दुर्घटना बीमा' योजना (पीएआईएस) भी  शुरू  की  है|
मानक भाषा

मानक भाषा (standard language) किसी भाषा की वह भाषा प्रयुक्ति या भाषिका होती है जो किसी समुदाय, राज्य या राष्ट्र में सम्पर्क भाषा का दर्जा रखे और लोक-संवाद में प्रयोग हो। इन भाषाओं को अक्सर एक मानकीकरण की प्रक्रिया से गुज़ारकर मानक बना दिया जाता है, जिसमें उनके लिये औपचारिक व्याकरण, शब्दकोशों और अन्य भाषावैज्ञानिक कृतियों का गठन व प्रकाशन किया जाता है। कोई मानक भाषा बहुकेन्द्रीय (pluricentric) या एककेन्द्रीय (monocentric) हो सकती है। अरबी, अंग्रेज़ी, फ़ारसी, जर्मन और फ़्रान्सीसी जैसी भाषाएँ बहुकेन्द्रीय हैं, यानि उनके एक से अधिक मानक रूप हैं। इनके विपरीत रूसी, इतालवी और जापानी जैसी कई भाषाएँ एककेन्द्रीय हैं।
तुकाराम ओम्बले

संक्षिप्त

ओम्बले मुम्बई पुलिस में एक सहायक उप के पद पर एक इंस्पेक्टर था। इन्होंने २००८ के मुंबई हमले में अजमल कसाब को जीवित पकड़ा था लेकिन कसाब ने उनपर गोलियां दाग दी और मौके पर ही मृत्यु हो गई थी।.
ओम्बले के इस सरहानीय कार्य के लिए मरणोप्रांत अशोक चक्र से सम्मानित किया गया।  The Government of India awarded Tukaram Omble with the Ashoka Chakra, India's highest peacetime gallantry award.
मुक्तागाछा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

मुक्तागाछा उपजिला बांग्लादेश के उत्तरी सीमा से सटे, मयमनसिंह विभाग के जमालपुर जिले में स्थित है।
मखष्कला

मखष्कला (Makhachkala) कैस्पियन सागर पर स्थित रूस के दगेस्तान नामक प्रांत की राजधानी, महत्वपूर्ण नगर एवं बंदरगाह है। सन् १८५७ में इसका नाम पेट्रोवस्क (Petrovsk) था, जो सन् १९२१ में बदलकर मखष्कला हो गया। तभी से यह दगेस्तान की राजधानी भी है। यह प्रांत का व्यापारिक एवं औद्योगिक केंद्र है। यहाँ पर खनिज तेल साफ करने के अनेक कारखाने हैं, जो ग्रोजिनी तेल क्षेत्र से संबंधित हैं। यह नगर सूती ऊनी कपड़े बनाने एवं वायुयान निर्माण के लिये भी प्रसिद्ध है।
१८२२ ईसा पूर्व

१८२२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८२२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सिने वाणी

सिने वाणी हिन्दी की एक फिल्मी साप्ताहिक पत्रिका है। यह वर्ष 1956 से मुंबई से लगातार प्रकाशित हो रही है।
टी. एस. कनाका

जीवनी

कनाका मद्रास में संतन्ककृष्ण और पद्मवती से पैदा हुए आठ बच्चों में से एक थी। उनके पिता सार्वजनिक निर्देश के निदेशक थे और मद्रास टीचर्स कॉलेज के प्रिंसिपल थे। अपने शुरुआती वर्षों में आध्यात्मिक अध्ययनों को आगे बढ़ाने का आग्रह करने के बावजूद, वे दवाओं का अध्ययन किया। उन्होंने दिसंबर 1954 में एमबीबीएस, मार्च 1963 में एमएस (जनरल सर्जरी), मार्च 1968 में एमसीएच (न्यूरोसर्जरी), 1972 में पीएचडी और 1983 में उच्च शिक्षा के डिप्लोमा (डीएचईड) को पूरा किया। 1960 में मद्रास में जब स्टीरियोटैक्सी की शुरुआत हुई, बी. राममूर्ति और उनकी टीम, वी. बालासुब्रमण्यम, एस. कल्याणमरण और टी. एस. कनाका ने अपने न्यूरोलॉजिस्ट समकक्षों जी. अरजन्दस और के. जगन्नाथन से समर्थन मिला और स्टेरिएटेक्सिक प्रक्रियाओं को करने के लिए भारत की सबसे प्रारंभिक टीम बन गई। 
1962-1963 चीन-भारतीय युद्ध के दौरान कनाक ने कमीशन अधिकारी के रूप में भारतीय सेना में सेवा की।  
वह मुख्य रूप से सरकारी जनरल अस्पताल के साथ अपने कैरियर के अधिकांश के लिए जुड़े थे।कनाक ने मद्रास मेडिकल कॉलेज,  महामारी विज्ञान अनुसंधान केंद्र, अदियार कैंसर संस्थान, हिंदू मिशन अस्पताल और अन्य अस्पतालों में भी पढ़ाया था। वह कई संगठनों के साथ काम करती है ताकि आर्थिक रूप से वंचित लोगों को स्वास्थ्य देखभाल के प्रावधान में सहायता मिल सके। वह 30 से अधिक वर्षों के लिए टीटीडी (तिरुमला) के साथ काम कर रही है।  वह पहले लिम्का बुक ऑफ रिकॉर्ड्स में एक व्यक्ति द्वारा रक्तदान की उच्चतम संख्या के लिए सूचीबद्ध थी। 2004 तक, उन्होंने 139 बार रक्तदान किया था
 कनाका दुनिया की पहली महिला न्यूरोसर्जन थे;  मार्च 1968 में न्यूरोसर्जरी में एक डिग्री (एमसीएच) के साथ योग्यता प्राप्त करना; डायना बेक (1902 -1956) के बाद,  और एसिमा अल्टीनोक, जो नवंबर 1959 में योग्य थी।
1996 में, कनाक एशियाई महिला न्यूरोसर्जिकल एसोसिएशन की मानद अध्यक्ष बनी। उस समय उन्हें औपचारिक रूप से एशिया की पहली महिला न्यूरोसर्जन के रूप में स्वीकार किया गया था। 1990 में उनकी सर्जन के तौर पर सेवानिवृत्त हुई लेकिन उन्होंने परामर्श सेवाओं की पेशकश जारी रखी है।  उन्होंने एक अस्पताल स्थापित करने के लिए अपने धन का इस्तेमाल किया, जिसे उसके माता-पिता श्री संतनकृष्ण पदमावती हेल्थ केयर और रिसर्च फाउंडेशन के नाम पर रखा गया था, जो कि जरूरतमंदों को मुफ्त स्वास्थ्य सुविधा प्रदान करता है। वह वर्तमान में एक ऐसी परियोजना में शामिल है जो भारतीय जैव-चिकित्सा इंजीनियरों द्वारा भारत में डीप-ब्रेन-सटीमुलेशन किट तैयार कर रहे हैं।
उत्तरदायित्व का विसरण

उत्तरदायित्व का विसरण (Diffusion of responsibility) एक सामाजिक-मनोवैज्ञानिक परिघटना है। प्रायः देखा जाता है कि दूसरे व्यक्तियों के सामने कोई व्यक्ति किसी कार्य के करने या न करने का उत्तरदायित्व लेने के लिये कम रुचि दिखाता है। इसे ही 'उत्तरदायित्व का विसरण' कहते हैं। वह व्यक्ति सोचता है कि उस काम को करने का की जिम्मेदारी दूसरों की है या दूसरे लोग उस काम को पहले ही कर चुके होंगे।